Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 3 Pv 491/13/6601	Banská Bystrica, 27.2.2015
EEČ : 2-45-31-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: bez pracovného pomeru
sa v skúšobnej dobe, určenej uznesením prokurátora Okresnej prokuratúry Banská Bystrica zo dňa 6.2.2014, spisová značka 3 Pv 491/13/6601, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
13.09.2012 v čase okolo 16.50 h na ceste č. III/06643 v okrese Banská Bystrica viedol, v smere od obce Ľubietová do Banskej Bystrice, osobné motorové vozidlo zn. Škoda Fabia Combi ev. č. XXXXX tak, že neprispôsobil rýchlosť jazdy najmä povahe vozovky a svojim schopnostiam, v dôsledku čoho pri prejazde pravotočivej zákruty dostal s vozidlom šmyk, prešiel s ním do protismernej časti vozovky a následne zišiel mimo vozovky, kde prednou časťou vozidla narazil do stromu, pričom pri dopravnej nehode jeho spolujazdec sediaci na zadnom sedadle spolujazdca vpravo XXXXX, nar. XXXXX, utrpel otras mozgu, pomliaždenie tváre vpravo s opuchom a podkožným krvným výronom, zasahujúcim aj na dolné viečko pravého oka a zlomeniny kostí nosa s posunom, ktoré zranenia znalec XXXXX v odbornom vyjadrení zo súdno-lekárskeho hľadiska hodnotí ako ublíženie na zdraví. 

Uznesením prokurátora Okresnej prokuratúry Banská Bystrica zo dňa 6.2.2014, spisová značka 3 Pv 491/13/6601, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry v Banskej Bystrici sp. zn. 3 Pv 491/13/6601-7 zo dňa 06.02.2014 bolo podľa § 216 ods. 1 Tr. por. trestné stíhanie obvineného XXXXX pre trestný čin ublíženia na zdraví podľa § 158 Tr. zák., ktorého sa dopustil tak, ako je uvedené vo výrokovej časti tohto uznesenia, podmienečne zastavené.
	
Podľa § 216 ods. 2 Tr. por. bola obvinenému XXXXX v rozhodnutí o podmienečnom zastavení trestného stíhania určená skúšobná doba v trvaní 12 mesiacov. Táto začala plynúť právoplatnosťou rozhodnutia o podmienečnom zastavení trestného stíhania, teda dňa 15.02.2014. Po uplynutí skúšobnej doby bolo zistené, že obvinený XXXXX v jej priebehu viedol riadny život, keď nespáchal žiadny skutok, ktorý by napĺňal zákonné znaky skutkovej podstaty niektorého trestného činu podľa Trestného zákona a nebol prejednávaný ani v priestupkovom konaní za spáchanie priestupku.  

	Na základe uvedených skutočností možno usudzovať, že samotné trestné stíhanie obvineného XXXXX teda postačilo na jeho prevýchovu a preto bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú môžu podať obvinený a poškodený v lehote do troch dní odo dňa jeho doručenia prostredníctvom Okresnej prokuratúry v Banskej Bystrici. O sťažnosti rozhodne prokurátor Krajskej prokuratúry v Banskej Bystrici. Sťažnosť má odkladný účinok.

Mgr. Pavel Keller
prokurátor